
[bookmark: _GoBack]Temeljem članka 11. stavak 1. podstavak 1., a u svezi s člankom 12. Pravilnika o kriterijima i postupku za subvencioniranje kamata na stambene kredite u projektu "Stambeni krediti u funkciji poticanja gospodarstva" ("Županijski glasnik" broj 4/19. i 13/19.) i točkom VII. stavak 1. Zaključka o pokretanju projekta „Stambeni krediti u funkciji poticanja gospodarstva“ ("Županijski glasnik" broj 2/19. i 12/19.) Povjerenstvo za provedbu projekta "Stambeni krediti u funkciji poticanja gospodarstva", objavljuje 

IZMJENE I DOPUNE JAVNOG NATJEČAJA
za subvencioniranje kamate na stambene kredite u okviru projekta
"Stambeni krediti u funkciji poticanja gospodarstva" 


1. 	U Javnom natječaju za subvencioniranje kamate na stambene kredite u okviru projekta „Stambeni krediti u funkciji poticanja gospodarstva“ (KLASA: 403-01/19-01/21, URBROJ: 2158/1-01-09/01-19-11) koji je objavilo Povjerenstvo za provedbu projekta "Stambeni krediti u funkciji poticanja gospodarstva" u „Glasu Slavonije“ i na internetskim stranicama Osječko-baranjske županije 24. travnja 2019. godine u točki 2. KORISNICI KAMATE NA STAMBENE KREDITE iza stavka 1. dodaje se stavak 2. koji glasi:
„Iznimno, sredstva za subvencioniranje kamate na kredite iz stavka 1. ovog članka dodjeljuju se hrvatskim državljanima koji imaju radni odnos na drugim područjima Republike Hrvatske, a rade u službama Hrvatske vojske, Ministarstva unutarnjih poslova i Ministarstva financija – Carinske uprave te iz objektivnih razloga nisu u mogućnosti raditi na području Županije.“

Dosadašnji stavci 2. i 3. točke 2. postaju stavcima 3. i 4.

2.	U točki 8. PODNOŠENJE ZAHTJEVA ZA ODOBRAVANJE SUBVENCIONIRANJE KAMATE NA STAMBENE KREDITE, u stavku 2. briše se tekst „Ribarska 1 (IV. kat), Osijek,“.

3. 	U točki 11. OBUSTAVA SUBVENCIJE KAMATE NA KREDIT iza stavka 2. dodaje se stavak 3. koji glasi:
„U slučaju kada su sredstva za subvencioniranje kamate na kredite iz članka 2. ovog Ugovora odobrena hrvatskim državljanima s radnim odnosom u službama Hrvatske vojske, Ministarstva unutarnjih poslova i Ministarstva financija – Carinskoj upravi na drugim područjima Republike Hrvatske, subvencija kamate se obustavlja, a korisnik kredita je dužan uplaćeni iznos subvencije vratiti u proračun Županije ako u prvih pet godina otplate kredita prestane s radnim odnosom u tim službama duže od šest mjeseci, a u tom roku ne zasnuje drugi radni odnos na području Županije ili drugi radni odnos u tim službama na drugim područjima Republike Hrvatske.“  

	Dosadašnji stavak 3. točke  11. postaje stavkom 4., a tekst u tom stavku „iz stavka 1. i 2. ove točke“ zamjenjuje se tekstom „iz stavka 1., 2. i 3. ove točke“.


4. 	U točki 14. iza broja „4/19.“ dodaje se tekst „i 13/19.“. 

5.	Sve ostale točke Javnog natječaja iz točke 1. Ovih Izmjena i dopuna javnog natječaja ostaju neizmijenjene.




KLASA: 403-01/19-01/21
URBROJ: 2158/1-01-09/01-19-14
Osijek, 4. prosinca 2019.

